b'\n_START_ARTICLE_\nKoncentracijos gradientas\n_START_PARAGRAPH_\nKoncentracijos gradientas - chemin\xc4\x97s med\xc5\xbeiagos tankumo suma\xc5\xbe\xc4\x97jimas ar padid\xc4\x97jimas tam tikroje zonoje. Esant koncentracijos gradientui, med\xc5\xbeiagos yra linkusios jud\xc4\x97ti i\xc5\xa1 ten, kur j\xc5\xb3 yra daugiau, \xc4\xaf ten, kur j\xc5\xb3 koncentracija yra ma\xc5\xbeesn\xc4\x97 (jud\xc4\x97jimas pagal koncentracijos gradient\xc4\x85)._NEWLINE__NEWLINE_Med\xc5\xbeiagoms judant pagal koncentracijos gradient\xc4\x85, papildomas energijos ind\xc4\x97lis nereikalingas (vyksta pasyvi difuzija)._NEWLINE_Dalel\xc4\x97s juda atsitiktinai, ta\xc4\x8diau kryptingai. Anks\xc4\x8diau ar v\xc4\x97liau skystyje, pavir\xc5\xa1iuje ar pana\xc5\xa1iai med\xc5\xbeiagos pasiskirsto tolygiai. Netgi dalel\xc4\x97s, kuri\xc5\xb3 tankumas visoje zonoje yra tolygus, juda, ta\xc4\x8diau koncentracij\xc5\xb3 skirtum\xc5\xb3 i\xc5\xa1 esm\xc4\x97s nesudaro._NEWLINE_Visos l\xc4\x85stel\xc4\x97s palaiko tam tikr\xc4\x85 jon\xc5\xb3 ir kit\xc5\xb3 med\xc5\xbeiag\xc5\xb3 koncentracijos gradient\xc4\x85 abipus membranos. Jonai, net ir esant koncentracij\xc5\xb3 skirtumams, laisvai pereiti per membran\xc4\x85 negali, ta\xc4\x8diau gabenant juos per baltyminius ne\xc5\xa1iklius pagal koncentracijos gradient\xc4\x85 energijos ind\xc4\x97lis taip pat n\xc4\x97ra reikalingas. Jei jonai ar bet kokios kitos med\xc5\xbeiagos gabenamos per pusiau pralaid\xc5\xbei\xc4\x85 membran\xc4\x85 prie\xc5\xa1 j\xc5\xb3 koncentracijos gradient\xc4\x85, b\xc5\xabtina suteikti papildomos energijos (vykdomas aktyvus transportas).'